b'\n_START_ARTICLE_\nOksianioni\n_START_PARAGRAPH_\nOksianioni eli oksoanioni on mik\xc3\xa4 tahansa ioni, jonka kemiallinen kaava on muotoa A\xe2\x82\x93Oy\xe1\xb6\xbb\xe2\x81\xbb, miss\xc3\xa4 O merkitsee happea, A jotakin muuta alkuainetta sek\xc3\xa4 x, y ja z kokonaislukuja. _NEWLINE_Suurin osa tunnetuista alkuaineista voi muodostaa oksianionin. Yksinkertaisten oksianionien kaavan m\xc3\xa4\xc3\xa4ritt\xc3\xa4\xc3\xa4 oktettis\xc3\xa4\xc3\xa4nt\xc3\xb6. Kutakin oksianionia vastaava happihappo on HzA\xe2\x82\x93Oy. Kondensoituneiden oksianionien voidaan k\xc3\xa4sitt\xc3\xa4\xc3\xa4 muodostuvan monitahokkaan muotoisista AO\xe2\x82\x99 -yksik\xc3\xb6ist\xc3\xa4, joissa monitahokkailla on ainakin yksi yhteinen k\xc3\xa4rki tai s\xc3\xa4rm\xc3\xa4.'